Animal Heroes, Male Heroes, Disney Heroes,
Revision as of 21:33, June 27, 2016
Retrieved from "https://hero.fandom.com/wiki/Dipstick?oldid=710553" Twee ongelukke oor naweek eis vyf lewens, vier beseer | Netwerk24
Twee ongelukke oor naweek eis vyf lewens, vier beseer
Deur Martinette Hay 06 Februarie 2019 06:01
Een van die twee voertuie wat Sondagoggend (02/03) omstreeks 01:30 reg van voor op die R26 tussen Reitz en Bethlehem gebots het. Foto: Verskaf
Twee ernstige motorongelukke in die Oos-Vrystaat het die naweek tot vyf sterftes en talle beserings gelei.
Twee voertuie het Sondag (03/02) omstreeks 01:30 reg van voor op die R26 tussen Reitz en Bethlehem gebots.
Kapt. Zweli Mohobeleli, polisiewoordvoerder, sê ’n Toyota Tazz en ’n Opel Corsa was by die ongeluk betrokke.
Die bestuurder (29) van die Corsa is op slag dood. Die ander drie passasiers in dié voertuig is met ernstige beserings na die Dihlabeng-hospitaal geneem.
Mondli Mvambi, woordvoerder van die Vrystaatse gesondheidsdepartement, sê die name mag nie bekendgemaak word voor al die naasbestaandes nie ingelig is nie.
Die bestuurder van die Tazz, wat alleen gery het, is ook hospitaal toe geneem.
’n Saak van strafbare manslag word ondersoek. Drie mense is Vrydagoggend (01/02) in ’n botsing reg van voor op die R70 tussen Senekal en Ventersburg dood, sê kapt. Phumelelo Dhlamini, ’n polisiewoordvoerder.
Dié drie mense is Meshack Hlatshwayo, Bongani Prince Msomi en Nhlanhla Siphamandla Ncobo.
Nog ’n insittende, Ngibukelaphansi Ntshangase, is ernstig beseer en met lugdienste na die Pelonomi-hospitaal in Bloemfontein se trauma-eenheid vervoer waar hy later aan sy beserings oorlede is.
Mvambi moedig die publiek aan om kontak te hou met hul geliefdes en om na hulle te begin soek wanneer ’n persoon vir langer as 48 uur spoorloos verdwyn het.